ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
COM(93) 699 τελικό 
Βρυξέλλες, 21 Δεκεμβρίου 1993 
Πρόταση 
ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ 
για την ίδρυση του Ταμείου Συνοχής 
Πρόταση 
ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ 
για τις διατάξεις εφαρμογής του Κανονισμού (ΕΚ) αριθ. 
του Συμβουλίου για την ίδρυση του Ταμείου Συνοχής 
(υποβληθείσες από την Επιτροπή) 
ΑΙΤΙΟΛΟΓΙΚΗ ΕΚΘΕΣΗ 
1. Το άρθρο 130 Δ της Συνθήκης προβλέπει την ίδρυση Ταμείου Συνοχής, 
προορισμός του οποίου είναι να συμβάλει στην υλοποίηση έργων στους τομείς 
του περιβάλλοντος και των διευρωπαϊκών δικτύων υποδομής των μεταφορών. 
2. Το Ευρωπαϊκό Συμβούλιο του Εδιμβούργου καθόρισε το πεδίο εφαρμογής αυτού 
του οργάνου και τους όρους λειτουργίας του. Η παρούσα πρόταση κανονισμού 
του Συμβουλίου αποσκοπεί στην ίδρυση του Ταμείου Συνοχής. 
3. Η Επιτροπή υπέβαλε τον Δεκέμβριο του 1992 το σχέδιο πρότασης κανονισμού 
για την ίδρυση του Ταμείου Συνοχής, που βασίζεται στο άρθρο 130 Δ, όπως 
τροποποιήθηκε από τη συνθήκη του Μάαστριχτ, πρόταση στην οποία 
λαμβάνονται υπόψη τα συμπεράσματα του Ευρωπαϊκού Συμβουλίου. 
4. Η παρούσα πρόταση υποκαθιστά εκείνο το κείμενο και επιφέρει σ'αυτό 
ορισμένες τροποποιήσεις, για να ληφθούν κυρίως υπόψη τροπολογίες τις 
οποίες ζήτησε το Ευρωπαϊκό Κοινοβούλιο, σε ορισμένες περιπτώσεις 
διατάξεων του κανονισμού (ΕΟΚ) αριθ. 792/93 για τη θέσπιση του 
χρηματοδοτικού μέσου συνοχής, καθώς επίσης και ορισμένες τροποποιήσεις 
που κρίνονται αναγκαίες με βάση την πείρα που αποκτήθηκε κατά το 1993. 
5. Η Επιτροπή προτίθεται να μεριμνήσει, ώστε το Ταμείο Συνοχής, διαδεχόμενο 
το χρηματοδοτικό μέσο συνοχής, να μπορέσει το ταχύτερο δυνατό να 
εξασφαλίσει τη χρηματοδότηση έργων, χωρίς να διακοπούν οι επενδύσεις ή η 
χρηματοδοτική ενίσχυση της Κοινότητας. 
6. Οι θεμελιώδεις αρχές της πρότασης έχουν ήδη παρουσιασθεί στην ανακοίνωση 
της Επιτροπής COM (92) 339 τελικό της 31ης Ιουλίου 1992. 
7. Η Επιτροπή υποβάλλει επίσης πρόταση κανονισμού του Συμβουλίου σχετικά με 
τις διατάξεις εφαρμογής του κανονισμού για την ίδρυση του Ταμείου 
Συνοχής. 
Πρόταση 
ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ 
για την ίδρυση του Ταμείου Συνοχής 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, 
Εχοντας υπόψη : 
τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Δ 
δεύτερο εδάφιο, 
την πρόταση της Επιτροπής, 
τη σύμφωνη γνώμη του Ευρωπαϊκού Κοινοβουλίου, 
τη γνώμη της οικονομικής και Κοινωνικής Επιτροπής, 
τη γνώμη της Επιτροπής των Περιφερειών, 
Εκτιμώντας : 
ότι το άρθρο 2 της Συνθήκης περιλαμβάνει την αποστολή της προαγωγής της 
οικονομικής και κοινωνικής συνοχής και της αλληλεγγύης μεταξύ των κρατών 
μελών, που συνιστούν σημαντικούς στόχους για την ανάπτυξη και την επιτυχία 
της Κοινότητας· ότι η ενίσχυση της συνοχής αναφέρεται στο άρθρο 3 σημείο ι) 
ως μία από τις δραστηριότητες της Κοινότητας για την επίτευξη των στόχων που 
παρατίθενται στο άρθρο 2· 
ότι το άρθρο 130 Α της Συνθήκης προβλέπει ότι η Κοινότητα αναπτύσσει και 
εξακολουθεί τη δράση της με σκοπό την ενίσχυση της οικονομικής και κοινωνικής 
της συνοχής, και, ιδιαίτερα, ότι αποσκοπεί στη μείωση των διαφορών μεταξύ των 
επιπέδων ανάπτυξης των διαφόρων περιφερειών και στη μείωση της καθυστέρησης 
των πλέον μειονεκτικών περιφερειών ότι η δράση της Κοινότητας μέσω του 
Ταμείου Συνοχής πρέπει να συμβάλλει στην επίτευξη των στόχων που εκτίθενται 
στο άρθρο 130 Α­
τά συμπεράσματα των Ευρωπαϊκών Συμβουλίων της Λίσαβώνας, της 26ης και 
27ης Ιουνίου 1992, και του Εδιμβούργου, της 11ης και 12ης Δεκεμβρίου 1992, 
σχετικά με την ίδρυση του Ταμείου Συνοχής, προσδιορίζουν τις αρχές 
λειτουργίας του εν λόγω Ταμείου-
ότι η προαγωγή της οικονομικής και κοινωνικής συνοχής απαιτεί κοινοτική 
δράση, συμπληρωματική εκείνης των διαρθρωτικών ταμείων, της Ευρωπαϊκής 
Τράπεζας Επενδύσεων και των άλλων χρηματοδοτικών μέσων στους τομείς του 
περιβάλλοντος και της υποδομής των μεταφορών κοινού ενδιαφέροντος-
ότι το Πρωτόκολλο σχετικά με την οικονομική και κοινωνική συνοχή που 
προσαρτάται στη Συνθήκη για την Ευρωπαϊκή Ενωση επιβεβαιώνει την αποστολή της 
Κοινότητας να προωθήσει την οικονομική και κοινωνική συνοχή και την 
αλληλεγγύη μεταξύ των κρατών μελών και ορίζει ότι ένα Ταμείο Συνοχής 
συνεισφέρει οικονομικά σε έργα στους τομείς του περιβάλλοντος και των 
διευρωπαϊκών δικτύων στα κράτη μέλη με κατά κεφαλήν ακαθάριστο εθνικό προϊόν 
(ΑΕΠ) χαμηλότερο από το 90% του κοινοτικού μέσου όρου, τα οποία διαθέτουν 
πρόγραμμα με στόχο την εκπλήρωση των όρων της οικονομικής σύγκλισης, όπως 
ορίζεται στο άρθρο 104 Γ της Συνθήκης· ότι η σχετική ευημερία των κρατών 
μελών υπολογίζεται καλύτερα με βάση το κατά κεφαλήν ΑΕΠ εκφραζόμενο σε 
ισοτιμίες αγοραστικής δύναμης-
ότι η ιδιαίτερη κατάσταση των δικαιούχων κρατών μελών απαιτεί αποφασιστική 
προσπάθεια για την υλοποίηση των κριτηρίων σύγκλισης, τα οποία αποτελούν 
προϋπόθεση για τη μετάβαση στο τρίτο στάδιο της Οικονομικής και Νομισματικής 
Ενωσης· ότι στο πλαίσιο αυτό, κάθε δικαιούχο κράτος μέλος υπέβαλε στο 
Συμβούλιο πρόγραμμα σύγκλισης, ώστε να αποφευχθούν τα υπερβολικά δημόσια 
ελλε ίμματα-
ότι το δεύτερο εδάφιο του άρθρου 130 Δ της Συνθήκης ορίζει εξάλλου ότι το 
Συμβούλιο πρέπει να ιδρύσει Ταμείο Συνοχής, το οποίο συνεισφέρει οικονομικά 
στην υλοποίηση έργων στους τομείς του περιβάλλοντος και των διευρωπαϊκών 
δικτύων όσον αφορά την υποδομή των μεταφορών 
ότι το άρθρο 129 Γ παράγραφος 1 της Συνθήκης προβλέπει ότι η Κοινότητα μπορεί 
να συμβάλλει στη χρηματοδότηση, στα κράτη μέλη, ειδικών έργων σχετικών με την 
υποδομή των μεταφορών μέσω του Ταμείου Συνοχής, λαμβάνοντας υπόψη την εν 
δυνάμει οικονομική βιωσιμότητα των έργων ότι τα χρηματοδοτούμενα από το 
Ταμείο έργα πρέπει να αποτελούν τμήμα των προσανατολισμών που αφορούν τα 
διευρωπαϊκά δίκτυα, οι οποίοι εγκρίθηκαν από το Συμβούλιο, 
συμπεριλαμβανομένων των προσανατολισμών που εγκρίθηκαν βάσει του άρθρου 75 
της Συνθήκης, ή που προτάθηκαν από την Επιτροπή· ότι εάν δεν μπορεί να 
πληρωθεί ακόμη ο όρος αυτός, μπορούν να χρηματοδοτηθούν άλλα έργα υποδομής 
στον τομέα των μεταφορών που συμβάλλουν στην επίτευξη των στόχων του άρθρου 
129 Β της Συνθήκης-
ότι το άρθρο 130 Ρ της Συνθήκης ορίζει τους στόχους και τις αρχές της 
Κοινότητας στον τομέα του περιβάλλοντος· ότι η Κοινότητα μπορεί να 
συνεισφέρει, μέσω του Ταμείου Συνοχής, στις ενέργειες που αποβλέπουν στην 
επίτευξη των στόχων αυτών ότι, σύμφωνα με το άρθρο 130 Σ παράγραφος 5 της 
Συνθήκης, το Ταμείο Συνοχής συνεισφέρει, με την επιφύλαξη της αρχής "ο 
ρυπαίνων πληρώνει", στη χρηματοδότηση μέτρων, εφόσον το Συμβούλιο αποφασίσει 
ότι αυτά συνεπάγονται κόστος που θεωρείται δυσανάλογο για τις δημόσιες αρχές 
ενός κράτους μέλους· 
ότι οι αρχές και οι στόχοι της αειφόρου αναπτύξεως καθορίζονται στο κοινοτικό 
πρόγραμμα πολιτικής και δράσης για το περιβάλλον και την αειφόρο ανάπτυξη, 
όπως προβλέπεται στο ψήφισμα του Συμβουλίου της 1ης Φεβρουαρίου 1993(1)· 
ότι πρέπει να εξασφαλισθεί ικανοποιητική ισορροπία σε ό,τι αφορά τη 
χρηματοδότηση, μεταξύ έργων υποδομής στον τομέα των μεταφορών και έργων που 
αφορούν το περιβάλλον 
το Πράσινο Βιβλίο της Επιτροπής για τις επιπτώσεις των μεταφορών στο 
περιβάλλον(2), το οποίο υπενθυμίζει την ανάγκη να αναπτυχθεί δίκτυο 
μεταφορών που συμβιβάζεται περισσότερο με την προστασία του περιβάλλοντος-
ότι, επειδή τα ενδιαφερόμενα κράτη μέλη ανέλαβαν την υποχρέωση να μη μειώσουν 
τις επενδυτικές τους προσπάθειες στους τομείς της προστασίας του 
περιβάλλοντος και της υποδομής των μεταφορών, η προσθετικότητα, κατά την 
έννοια του άρθρου 9 του κανονισμού (ΕΟΚ) αριθ. 4253/88 του Συμβουλίου της 
19ης Δεκεμβρίου 1988 για τις διατάξεις εφαρμογής του κανονισμού (ΕΟΚ) 
αριθ. 2052/88, όσον αφορά τον συντονισμό των παρεμβάσεων των διαφόρων 
διαρθρωτικών ταμείων μεταξύ τους καθώς και με τις παρεμβάσεις της Ευρωπαϊκής 
Τράπεζας Επενδύσεων και των λοιπών υφισταμένων χρηματοδοτικών οργάνων^), 
όπως τροποποιήθηκε από τον κανονισμό (ΕΟΚ) αριθ. 2082/93(4), δεν θα έχει 
εφαρμογή στο Ταμείο Συνοχής-
(1) ΕΕ C 138, 17.5.1993, σ. 1 
(2) COM (92) 046 
(3) ΕΕ L 374, 31.12.1988, σ. 1 
(4) ΕΕ L 193, 31.7.1993, σ. 20 
ότι, κατ'εφαρμογή του άρθρου 198 Ε της Συνθήκης, η Ευρωπαϊκή Τράπεζα 
Επενδύσεων (ETE) θα διευκολύνει τη χρηματοδότηση επενδύσεων σε συνδυασμό με 
τις παρεμβάσεις των άλλων κοινοτικών χρηματοδοτικών μέσων 
ότι είναι ανάγκη να συντονισθεί η δράση στους τομείς του περιβάλλοντος και 
των διευρωπαϊκών δικτύων όσον αφορά την υποδομή των μεταφορών, η οποία 
αναλαμβάνεται μέσω του Ταμείου Συνοχής, των Διαρθρωτικών Ταμείων, της ETE και 
των άλλων χρηματοδοτικών μέσων, κατά τρόπον ώστε να αυξηθεί η 
αποτελεσματικότητα των κοινοτικών παρεμβάσεων 
ότι προκειμένου να βοηθηθούν ιδίως τα κράτη μέλη στην προπαρασκευή των έργων, 
η Επιτροπή πρέπει να είναι σε θέση να μεριμνά, ώστε να διαθέτουν την αναγκαία 
τεχνική υποστήριξη, με σκοπό ιδίως τη συμβολή στην προετοιμασία και εκτέλεση, 
συμπεριλαμβανομένης της παρακολούθησης και αξιολόγησης των έργων 
ότι, μεριμνώντας ιδίως για την αποδοτικότητα, πρέπει να πραγματοποιείται 
αξιολόγηση σε βάθος, πριν δεσμευτούν κοινοτικοί πόροι, ώστε να εξασφαλίζεται 
ότι θα έχουν οικονομικά πλεονεκτήματα ανάλογα με τους διατιθέμενους πόρους· 
ότι οι παρεμβάσεις του Ταμείου Συνοχής πρέπει να είναι συμβατές προς τις 
κοινοτικές πολιτικές, ιδίως όσον αφορά την προστασία του περιβάλλοντος, τις 
μεταφορές, τον ανταγωνισμό και την ανάθεση δημοσίων συμβάσεων ότι η 
προστασία του περιβάλλοντος προϋποθέτει εκτίμηση των επιπτώσεων στο 
περιβάλλον 
ότι πρέπει να προβλεφθεί ενδεικτική κατανομή των πιστώσεων υποχρεώσεων μεταξύ 
των κρατών μελών, ώστε να διευκολυνθεί η προετοιμασία των έργων 
ότι δεδομένων των απαιτήσεων οικονομικής και κοινωνικής συνοχής, είναι 
αναγκαίο να προβλεφθούν υψηλά ποσοστά αρωγής, 
ότι, για την ορθή διαχείριση του Ταμείου Συνοχής, πρέπει να προβλεφθεί η 
προσφυγή σε αποτελεσματικές μεθόδους αξιολόγησης, παρακολούθησης και ελέγχου 
όσον αφορά τις κοινοτικές παρεμβάσεις· 
ότι πρέπει να παρέχεται επαρκής πληροφόρηση με ετήσια έκθεση· 
ότι πρέπει να προβλεφθεί να δίδεται επαρκής δημοσιότητα στην κοινοτική αρωγή 
που παρέχεται από το Ταμείο Συνοχής· 
ότι ο παρών κανονισμός πρέπει να αντικαταστήσει τον κανονισμό (ΕΟΚ) 
αριθ. 792/93 του Συμβουλίου της 30ής Μαρτίου 1993 για τη θέσπιση του 
χρηματοδοτικού μέσου συνοχής(^). 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : 
'Αρθρο 1 
Ορισμός και στόχος 
1. Ιδρύεται Ταμείο Συνοχής (καλούμενο στο εξής "το Ταμείο"). 
2. Το Ταμείο συμβάλλει στην ενίσχυση της οικονομικής και κοινωνικής συνοχής 
της Κοινότητας και διέπεται από τις διατάξεις του παρόντος κανονισμού. 
(5) ΕΕ L 79, 1.4.1993, σ. 74 
3. Οσον αφορά τον παρόντα κανονισμό, η έννοια του "έργου" περιλαμβάνει τα 
ανεξάρτητα από τεχνική και χρηματοδοτική άποψη στάδια έργου ή ομάδες 
έργων που συνδέονται με μια ορατή στρατηγική, και σχηματίζουν ένα 
συνεκτικό σύνολο. 
Άρθρο 2 
Πεδίο εφαρμογής 
1. Το Ταμείο παρέχει οικονομική συνδρομή για έργα στον τομέα του 
περιβάλλοντος και των διευρωπαϊκών δικτύων υποδομής των μεταφορών στα 
κράτη μέλη, τα οποία έχουν κατά κεφαλή ΑΕΠ χαμηλότερο του 90% του 
κοινοτικού μέσου όρου, υπολογιζόμενο με βάση ισοτιμίες αγοραστικής 
δύναμης, και τα οποία διαθέτουν πρόγραμμα που αποσκοπεί στην πλήρωση των 
όρων της σύγκλισης των οικονομιών, όπως αυτοί ορίζονται στο άρθρο 104 Γ 
της Συνθήκης. 
2. Μέχρι το τέλος του 1999, μόνο τα τέσσερα κράτη μέλη που ανταποκρίνονται 
σήμερα στο κριτήριο που αφορά το ΑΕΠ είναι επιλέξιμα για το Ταμείο. Τα εν 
λόγω κράτη μέλη είναι : η Ελλάδα, η Ισπανία, η Ιρλανδία, και η 
Πορτογαλ ία· 
3. Οσον αφορά το κριτήριο του ΑΕΠ που αναφέρεται στην παράγραφο 1, τα 
προαναφερθέντα κράτη μέλη θα εξακολουθούν να μπορούν να επωφεληθούν από 
την στήριξη του Ταμείου, υπό τον όρο ότι, μετά από ενδιάμεση επανεξέταση 
το 1996, το επίπεδο του ΑΕΠ τους παραμένει κάτω του 90% του κοινοτικού 
μέσου όρου. Κάθε επιλέξιμο κράτος μέλος, του οποίου το επίπεδο τότε 
υπερβαίνει το όριο του 90%, χάνει το δικαίωμα του να τύχει στήριξης του 
Ταμείου για νέα έργα ή, στην περίπτωση σημαντικών έργων με πολλά στάδια 
τεχνικώς και οικονομικώς ανεξάρτητα, για νέα στάδια του έργου. 
Άρθρο 3 
Επιλέξιμες ενέργειες 
1. Το Ταμείο μπορεί να στηρίζει τα εξής έργα : 
περιβαλλοντικά έργα που συμβάλλουν στην επίτευξη των στόχων του άρθρου 
130 Ρ της Συνθήκης, συμπεριλαμβανομένων των έργων που προκύπτουν από 
μέτρα που θεσπίζονται σύμφωνα με το άρθρο 130 Σ της Συνθήκης· 
- έργα υποδομής κοινού ενδιαφέροντος στον τομέα των μεταφορών, τα οποία 
χρηματοδοτούνται από τα κράτη μέλη και προσδιορίζονται στο πλαίσιο των 
προσανατολισμών που αναφέρονται στο άρθρο 129 Γ της Συνθήκης· εάν οι 
κατάλληλοι προσανατολισμοί που αναφέρονται στο άρθρο 129 Γ δεν έχουν 
ακόμη εγκριθεί από το Συμβούλιο ή προταθεί από την Επιτροπή, μπορούν να 
χρηματοδοτούνται άλλα έργα υποδομής των μεταφορών, τα οποία συμβάλλουν 
στην επίτευξη των στόχων του άρθρου 129 Β της Συνθήκης. 
2. Το Ταμείο μπορεί επίσης να χορηγεί ενίσχυση για : 
προπαρασκευαστικές μελέτες που συνδέονται με τα επιλέξιμα έργα, 
συμπεριλαμβανομένων των μελετών που είναι αναγκαίες για την εκτέλεση 
τους· 
μέτρα τεχνικής υποστήριξης και ιδίως : 
α) τα οριζόντια μέτρα, όπως συγκριτικές μελέτες που αποσκοπούν να 
αξιολογήσουν τον αντίκτυπο της κοινοτικής ενίσχυσης-
β) τα μέτρα και τις μελέτες που δύνανται να συμβάλουν στην εκ των 
προτέρων ή/και εκ των υστέρων αξιολόγηση, την παρακολούθηση, την 
ενίσχυση και την εξασφάλιση του συντονισμού και της συνεκτικότητας 
των έργων, ιδίως της συνεκτικότητας τους με τις άλλες κοινοτικές 
πολιτικές-
γ) τα μέτρα και τις μελέτες που δύνανται να συμβάλουν στις προσαρμογές 
που είναι αναγκαίες για την εκτέλεση των έργων 
Άρθρο 4 
Χρηματοδοτικο ί πόρο ι 
Για την περίοδο 1993-1999, οι συνολικοί διαθέσιμοι πόροι για ανάληψη 
υποχρεώσεων από το Ταμείο δυνάμει του παρόντος κανονισμού και του κανονισμού 
(ΕΟΚ) αριθ. 792/93 ανέρχονται σε 15,15 δισεκατ. ECU σε τιμές 1992. 
Οι διαθέσιμοι πόροι για ανάληψη υποχρεώσεων κάθε έτος της εν λόγω περιόδου 
δυνάμει των κανονισμών ανέρχονται σε: 
1993: 1,5 δις ECU 
1994: 1,75 δις ECU 
1995: 2 δις ECU 
1996: 2,25 δις ECU 
1997: 2,5 δις ECU 
1998: 2,55 δις ECU 
1999: 2,6 δις ECU 
Άρθρο 5 
Ενδεικτική κατανομή 
Η ενδεικτική κατανομή των συνολικών πόρων του Ταμείου βασίζεται σε 
συγκεκριμένα και αντικειμενικά κριτήρια, κυρίως στον πληθυσμό, το κατά 
κεφαλήν ΑΕΠ και την έκταση της χώρας· λαμβάνει επίσης υπόψη άλλους 
κοινωνικοοικονομικούς παράγοντες, όπως είναι η ανεπάρκεια της υποδομής των 
μεταφορών. 
Η εφαρμογή των κριτηρίων αυτών οδηγεί στην συνολική ενδεικτική κατανομή που 
περιλαμβάνεται στο παράρτημα. 
Άρθρο 6 
Αρωγή υπό όρους 
1. Εάν το Συμβούλιο έχει αποφασίσει ή αποφασίσει, σύμφωνα με το άρθρο 104 Γ 
παράγραφος 6 της Συνθήκης, ότι ένα κράτος μέλος έχει υπερβολικό 
δημοσιονομικό έλλειμμα, και εάν η απόφαση αυτή δεν καταργηθεί σύμφωνα με 
το άρθρο 104 Γ παράγραφος 12 της Συνθήκης εντός ενός έτους ή εντός άλλης 
προθεσμίας που καθορίζεται για τη διόρθωση του ελλείμματος σε σύσταση 
σύμφωνα με το άρθρο 104 Γ παράγραφος 7 της Συνθήκης, κανένα νέο έργο, ή 
σε περίπτωση σημαντικών έργων με πολλά στάδια, κανένα νέο στάδιο του 
έργου δεν χρηματοδοτείται από το Ταμείο όσον αφορά το εν λόγω κράτος 
μέλος. 
2. Κατ'εξαίρεση, στην περίπτωση έργων που επηρεάζουν άμεσα περισσότερα του 
ενός κράτη μέλη, το Συμβούλιο, με ειδική πλειοψηφία κατόπιν συστάσεως της 
Επιτροπής, δύναται να αποφασίσει να καθυστερήσει την αναστολή. 
3. Η αναστολή της χρηματοδότησης δεν παράγει αποτέλεσμα πριν την πάροδο δύο 
ετών από την έναρξη ισχύος της Συνθήκης για την Ευρωπαϊκή Ενωση. 
4. Η αναστολή λήγει, όταν το Συμβούλιο, σύμφωνα με το άρθρο 104 Γ 
παράγραφος 12 της Συνθήκης, καταργεί την απόφαση που έλαβε σύμφωνα με το 
άρθρο 104 Γ παράγραφος 6. 
Άρθρο 7 
Ποσοστό της αρωγής 
1. Το ποσοστό της αρωγής που χορηγείται από το Ταμείο είναι 80% έως 85% των 
δημοσίων ή εξομοιουμένων δαπανών (εθνικών, περιφερειακών ή τοπικών). Η 
έννοια αυτή εφαρμόζεται επίσης στις δαπάνες των οργανισμών, των οποίων οι 
δραστηριότητες διεξάγονται σε διοικητικό ή νομικό πλαίσιο που τις 
εξομοιώνει με τους δημόσιους οργανισμούς. 
Το πραγματικό ποσοστό της αρωγής καθορίζεται ανάλογα με τη φύση των 
παρεμβάσεων που πρόκειται να πραγματοποιηθούν. 
2. Εάν χρηματοδοτείται έργο που δημιουργεί έσοδα, το ποσό της δαπάνης που 
χρησιμεύει ως βάση για τον υπολογισμό της αρωγής του Ταμείου καθορίζεται 
από την Επιτροπή, λαμβανομένων υπόψη των εσόδων, υπό τον όρον ότι 
πρόκειται για ουσιώδη καθαρά έσοδα για τους αναδόχους, και σε στενή 
συνεργασία με το δικαιούχο κράτος μέλος. 
Ως έργο που δημιουργεί έσοδα, νοείται : 
η υποδομή, η χρήση της οποίας συνεπάγεται άμεσες επιβαρύνσεις για 
τους χρήστες-
- οι παραγωγικές επενδύσεις στον τομέα του περιβάλλοντος. 
3. Οι προπαρασκευαστικές μελέτες και τα μέτρα τεχνικής υποστήριξης μπορούν 
να χρηματοδοτηθούν έως το 100% του συνολικού κόστους, ιδίως όταν 
αναλαμβάνονται με πρωτοβουλία της Επιτροπής. 
Το σύνολο των δαπανών που πραγματοποιούνται δυνάμει της παρούσας 
παραγράφου δεν μπορεί να υπερβεί το 0,5% των συνολικών πιστώσεων του 
Ταμε ίου. 
Άρθρο 8 
Συντονισμός και συμβατότητα με τις κοινοτικές πολιτικές 
1. Τα έργα που χρηματοδοτούνται από το Ταμείο πρέπει να συμβιβάζονται με τις 
διατάξεις των Συνθηκών, με τις πράξεις που εγκρίθηκαν βάσει αυτών και με 
τις κοινοτικές πολιτικές, συμπεριλαμβανομένων και εκείνων που αφορούν την 
προστασία του περιβάλλοντος, τις μεταφορές, τα διευρωπαϊκά δίκτυα, τον 
ανταγωνισμό και την ανάθεση των δημοσίων συμβάσεων. 
2. Η Επιτροπή μεριμνά για τον συντονισμό και τη συνεκτικότητα μεταξύ των 
έργων που αναλαμβάνονται στα πλαίσια του παρόντος κανονισμού και των 
μέτρων που λαμβάνονται μέσω της συνδρομής του κοινοτικού προϋπολογισμού, 
της Ευρωπαϊκής Τράπεζας Επενδύσεων και άλλων κοινοτικών χρηματοδοτικών 
μέσων. 
Άρθρο 9 
Σώρευση και επικάλυψη 
1. Το ίδιο κονδύλιο δαπανών δεν μπορεί να επωφελείται ταυτόχρονα από το 
Ταμείο και από το Ευρωπαϊκό Γεωργικό Ταμείο Προσανατολισμού και 
Εγγυήσεων, το Ευρωπαϊκό Κοινωνικό Ταμείο, το Ευρωπαϊκό Ταμείο 
Περιφερειακής Ανάπτυξης ή το Χρηματοδοτικό Μέσο Προσανατολισμού της 
Αλ ι ε ίας. 
2. Το σύνολο της στήριξης που παρέχεται σε ένα έργο από το Ταμείο Συνοχής 
και από άλλες κοινοτικές ενισχύσεις δεν μπορεί να υπερβαίνει το 9 0% του 
συνόλου των δαπανών που αφορούν το έργο αυτό. 
Άρθρο 10 
Εγκριση των έργων 
1. Τα έργα τα οποία πρόκειται να χρηματοδοτηθούν από το Ταμείο επιλέγονται 
από την Επιτροπή σε συμφωνία με το δικαιούχο κράτος μέλος. 
2. Διασφαλίζεται η κατάλληλη ισορροπία μεταξύ των έργων στον τομέα του 
περιβάλλοντος και εκείνων που αφορούν την υποδομή των μεταφορών. Η 
ισορροπία αυτή διαμορφώνεται λαμβάνοντας υπόψη τις διατάξεις του 
άρθρου 130 Σ παράγραφος 5 της Συνθήκης. 
3. Οι αιτήσεις χορήγησης αρωγής για έργα βάσει του άρθρου 3 υποβάλλονται από 
το δικαιούχο κράτος μέλος. Τα έργα, συμπεριλαμβανομένων και ομάδων 
συναφών έργων, πρέπει να είναι ικανοποιητικής κλίμακας, ώστε να έχουν 
σημαντική επίπτωση στους τομείς της προστασίας του περιβάλλοντος ή της 
βελτίωσης των διευρωπαϊκών δικτύων υποδομής των μεταφορών. Εν πάση 
περιπτώσει, το συνολικό κόστος ενός έργου ή μιας ομάδας έργων δεν μπορεί, 
κατ'αρχήν, να είναι κατώτερο των 10 εκατ. ECU. 
4. οι αιτήσεις περιλαμβάνουν τα ακόλουθα στοιχεία : τον αρμόδιο για την 
εκτέλεση οργανισμό, τη φύση της επένδυσης και την περιγραφή της, το 
κόστος της και τη γεωγραφική της θέση, συμπεριλαμβανομένης, στις σχετικές 
περιπτώσεις, της απαρίθμησης έργων κοινού ενδιαφέροντος που εκτελούνται 
στον ίδιο μεταφορικό άξονα, το χρονοδιάγραμμα εκτέλεσης των εργασιών, την 
ανάλυση κόστους-οφέλους, συμπεριλαμβανομένων των άμεσων και έμμεσων 
επιπτώσεων στην απασχόληση και της αναφοράς επιλογών που αποκλείσθηκαν, 
κατά περίπτωση τα στοιχεία που αφορούν τις διαδικασίες τις σχετικές με 
τις επιπτώσεις στο περιβάλλον, τα στοιχεία τα σχετικά με τις δημόσιες 
συμβάσεις, το σχέδιο χρηματοδότησης και το συνολικό ποσό της 
χρηματοδότησης, την οποία ζητεί το κράτος μέλος από το Ταμείο και 
οποιαδήποτε άλλη κοινοτική πηγή. Περιλαμβάνουν επίσης όλα τα αναγκαία 
στοιχεία για να διαπιστωθεί, αν τα έργα είναι σύμφωνα με τον παρόντα 
κανονισμό. 
5. Τα κάτωθι κριτήρια χρησιμοποιούνται για να διασφαλίζεται η υψηλή ποιότητα 
των έργων : 
τα μεσοπρόθεσμα οικονομικά και κοινωνικά οφέλη εξ αυτών, τα οποία 
πρέπει να είναι σύμμετρα με τους πόρους που διατίθενται- η σχετική 
εκτίμηση πρέπει να γίνεται με βάση ανάλυση κόστους και οφέλους-
- οι προτεραιότητες που καθορίζονται από τα δικαιούχα κράτη μέλη-
η συμβολή, την οποία μπορούν να έχουν τα έργα στην εφαρμογή των 
κοινοτικών πολιτικών σχετικά με το περιβάλλον και τα διευρωπαϊκά 
δίκτυα-
η συμβατότητα των έργων με τις κοινοτικές πολιτικές και η 
συνεκτικότητα τους με άλλα κοινοτικά διαρθρωτικά μέτρα-
η δημιουργία κατάλληλης ισορροπίας μεταξύ του τομέα του περιβάλλοντος 
και εκείνου της υποδομής μεταφορών. 
6. Με την επιφύλαξη του άρθρου 6 και της ύ·παρζτ)<ζ διαθέσιμων πιστώσεων 
υποχρεώσεων, η Επιτροπή αποφασίζει για τη χορήγηση ενίσχυσης από το 
Ταμείο συνήθως εντός τριών μηνών από την ημερομηνία παραλαβής πλήρους 
αιτήσεως. Οι αποφάσεις της Επιτροπής για την έγκριση των έργων, σταδίων 
έργων ή ομάδων συναφών έργων καθορίζουν το ποσό της χρηματοδοτικής 
στήριξης, το σχέδιο χρηματοδότησης, καθώς επίσης και όλες τις διατάξεις 
και τις προϋποθέσεις που είναι απαραίτητες για την υλοποίηση των έργων. 
7. Τα ουσιώδη στοιχεία των αποφάσεων της Επιτροπής δημοσιεύονται στην 
Επίσημη Εφημερίδα των Ευρωπαϊκών Κοινοτήτων. 
Άρθρο 11 
Χρηματοδοτικές διατάξεις 
1. Οι αναλήψεις υποχρεώσεων από τον προϋπολογισμό καταρτίζονται βάσει 
αποφάσεων της Επιτροπής για την έγκριση των σχετικών ενεργειών. 
2. Οσον αφορά τα έργα που αναφέρονται στο άρθρο 3 παράγραφος 1, οι αναλήψεις 
υποχρεώσεων μπορούν να πραγματοποιούνται είτε με ετήσιες δόσεις είτε με 
ανάληψη υποχρέωσης για το συνολικό ποσό της χορηγούμενης ενίσχυσης, κατά 
την έκδοση της απόφασης για χορήγηση της ενίσχυσης από την Επιτροπή. 
10 
3. Μία δαπάνη κατά την έννοια του άρθρου 7 παράγραφος 1 δεν θεωρείται 
επιλέξιμη για συνδρομή από το Ταμείο Συνοχής, εάν έχει πραγματοποιηθεί 
από το δικαιούχο κράτος μέλος πριν από την ημερομηνία παραλαβής της 
σχετικής αίτησης από την Επιτροπή. 
4. Οι πληρωμές που πραγματοποιούνται μετά την αρχική προκαταβολή πρέπει να 
συνδέονται στενά και με διαφάνεια με την πρόοδο που σημειώνεται κατά την 
εκτέλεση των έργων. 
5. Οι πληρωμές γίνονται σε ECU και υπόκεινται στις ειδικές ρυθμίσεις που 
θεσπίζονται σύμφωνα με τις διατάξεις εφαρμογής που αναφέρονται στο 
άρθρο 15. 
Άρθρο 12 
Έλεγχος 
1. Για να εξασφαλίζεται η επιτυχής ολοκλήρωση των έργων που χρηματοδοτούνται 
από το Ταμείο, τα κράτη μέλη λαμβάνουν τα αναγκαία μέτρα για : 
την τακτική εξακρίβωση αν οι ενέργειες που χρηματοδοτούνται από την 
Κοινότητα έχουν υλοποιηθεί σωστά, 
την πρόληψη και τη δίωξη των παρατυπιών, 
- την ανάκτηση των ποσών τα οποία χάνονται λόγω παρατυπίας ή παράλειψης. 
Εκτός εάν το κράτος μέλος ή/και η αρχή που έχει αναλάβει την εκτέλεση του 
έργου παράσχουν την απόδειξη ότι δεν είναι υπεύθυνα για την παρατυπία ή 
την παράλειψη, το κράτος μέλος ευθύνεται επικουρικώς για την επιστροφή 
των αχρεωστήτως καταβληθέντων ποσών. 
2. Τα κράτη μέλη ενημερώνουν την Επιτροπή για τα μέτρα που έχουν λάβει προς 
το σκοπό αυτό και, ειδικότερα, ανακοινώνουν στην Επιτροπή την περιγραφή 
των συστημάτων ελέγχου και διαχείρισης που έχουν θεσπιστεί για την 
διασφάλιση της αποτελεσματικής εφαρμογής των ενεργειών. Ενημερώνουν 
τακτικά την Επιτροπή για την πρόοδο των διοικητικών και δικαστικών 
διαδικασιών. Στο πλαίσιο αυτό, τα κράτη μέλη και η Επιτροπή λαμβάνουν τα 
απαραίτητα μέτρα, ώστε να διασφαλιστεί ότι οι πληροφορίες που αντήλλαξαν 
παραμένουν εμπιστευτικές. 
3. Οταν υποβάλλονται αιτήσεις πληρωμής, τα κράτη μέλη θέτουν στη διάθεση της 
Επιτροπής όλες τις κατάλληλες εθνικές εκθέσεις σχετικά με τον έλεγχο των 
εν λόγω έργων. 
4. Με την επιφύλαξη των ελέγχων που διενεργούν τα κράτη μέλη σύμφωνα με τις 
εθνικές νομοθετικές, κανονιστικές και διοικητικές διατάξεις και με την 
επιφύλαξη των διατάξεων του άρθρου 188 Α της Συνθήκης και κάθε ελέγχου 
που διενεργείται δυνάμει του άρθρου 209 στοιχείο γ) της Συνθήκης, οι 
μόνιμοι ή έκτακτοι υπάλληλοι της Επιτροπής μπορούν να ασκούν επιτόπιους 
ελέγχους, ιδίως δειγματοληπτικά, όσον αφορά τα έργα που χρηματοδοτούνται 
από το Ταμείο και να εξετάζουν τα συστήματα και τα μέτρα ελέγχου που 
έχουν θεσπιστεί από τις εθνικές αρχές, οι οποίες ενημερώνουν την Επιτροπή 
για τα μέτρα που έλαβαν για το σκοπό αυτό. 
5. Με την έναρξη ισχύος του παρόντος κανονισμού, η Επιτροπή θεσπίζει τους 
λεπτομερείς κανόνες εφαρμογής του παρόντος άρθρου και τους ανακοινώνει 
για ενημέρωση στο Ευρωπαϊκό Κοινοβούλιο. 
11 
Άρθρο 13 
Αξιολόγηση και παρακολούθηση 
1. Τα κράτη μέλη και η Επιτροπή διασφαλίζουν ότι η εκτέλεση των έργων 
δυνάμει του παρόντος κανονισμού αποτελεί πραγματικά αντικείμενο μέτρων 
αξιολόγησης και παρακολούθησης. Τα έργα πρέπει να προσαρμόζονται ανάλογα 
με τα αποτελέσματα της παρακολούθησης και της αξιολόγησης. 
2. Για να εξασφαλιστεί η αποτελεσματικότητα της κοινοτικής ενίσχυσης, η 
Επιτροπή και τα δικαιούχα κράτη μέλη προβαίνουν, σε συνεργασία κατά 
περίπτωση με την Ευρωπαϊκή Τράπεζα Επενδύσεων, σε συστηματική αξιολόγηση 
των έργων. 
3. Μόλις λάβει αίτηση για παροχή ενίσχυσης και πριν εγκριθεί το έργο, η 
Επιτροπή προβαίνει σε εκτίμηση εις βάθος του έργου, προκειμένου να κρίνει 
τη συμφωνία του με τα κριτήρια του άρθρου 10 παράγραφος 5. Η Επιτροπή 
καλεί, εάν προκύψει ανάγκη, την ETE να συμβάλει στην αξιολόγηση των 
έργων. 
4. Κατά την εκτέλεση των έργων και μετά την ολοκλήρωση τους, η Επιτροπή και 
τα δικαιούχα κράτη μέλη προβαίνουν σε αξιολόγηση του τρόπου εκτέλεσης των 
έργων καθώς και του δυνητικού και πραγματικού αντίκτυπου της εφαρμογής 
τους, ώστε να εκτιμήσουν εάν επιτεύχθηκαν ή είναι δυνατόν να επιτευχθούν 
οι στόχοι που είχαν αρχικά προβλεφθεί. 
5. Οι λεπτομερείς κανόνες αξιολόγησης και παρακολούθησης που προβλέπονται 
στην παράγραφο 4 καθορίζονται στις αποφάσεις έγκρισης των έργων. 
Άρθρο 14 
Πληροφόρηση και δημοσιότητα 
1. Η Επιτροπή υποβάλλει, για εξέταση, ετήσια έκθεση για τις δραστηριότητες 
του Ταμείου στο Ευρωπαϊκό Κοινοβούλιο, το Συμβούλιο, την Οικονομική και 
Κοινωνική Επιτροπή και την Επιτροπή των Περιφερειών. 
Το Ευρωπαϊκό Κοινοβούλιο εκφέρει γνώμη για την έκθεση αυτή το συντομότερο 
δυνατό. Η Επιτροπή εκθέτει τον τρόπο, με τον οποίο έθεσε σε εφαρμογή τις 
παρατηρήσεις που περιέχονται στη γνώμη του Ευρωπαϊκού Κοινοβουλίου. 
2. Τα κράτη μέλη που είναι υπεύθυνα για την εφαρμογή μίας ενέργειας που 
τυγχάνει χρηματοδότησης του Ταμείου μεριμνούν, ώστε να δίδεται επαρκής 
δημοσιότητα σε αυτήν προκειμένου : 
να ευαισθητοποιηθεί η κοινή γνώμη για τον ρόλο της Κοινότητας όσον 
αφορά την ενέργεια αυτή, 
να ευαισθητοποιηθούν οι ενδεχόμενοι δικαιούχοι και οι επαγγελματικές 
οργανώσεις όσον αφορά τις δυνατότητες που προσφέρει η ενέργεια. 
Τα κράτη μέλη μεριμνούν ιδίως για την τοποθέτηση εμφανών πινακίδων που 
διευκρινίζουν το ποσοστό του κόστους ενός συγκεκριμένου έργου που 
χρηματοδοτείται από την Κοινότητα και φέρουν το κοινοτικό έμβλημα. 
12 
Ενημερώνουν την Επιτροπή για τις πρωτοβουλίες που ανέλαβαν προς την 
κατεύθυνση εφαρμογής της παρούσας παραγράφου. 
3. Με την έναρξη ισχύος του παρόντος κανονισμού, η Επιτροπή θεσπίζει 
λεπτομερείς διατάξεις όσον αφορά την πληροφόρηση και τη δημοσιότητα, τις 
ανακοινώνει για ενημέρωση στο Ευρωπαϊκό Κοινοβούλιο και τις δημοσιεύει 
στην Επίσημη Εφημερίδα των Ευρωπαϊκών Κοινοτήτων. 
Άρθρο 15 
Εφαρμογή 
Το Συμβούλιο, αποφασίζοντας με ειδική πλειοψηφία κατόπιν προτάσεως της 
Επιτροπής, θεσπίζει τις διατάξεις που είναι αναγκαίες για την εφαρμογή του 
παρόντος κανονισμού. 
Άρθρο 16 
Τελικές και μεταβατικές διατάξεις 
1. Το Συμβούλιο, αποφασίζοντας κατόπιν προτάσεως της Επιτροπής σύμφωνα με τη 
διαδικασία που προβλέπεται στο άρθρο 130 Δ της Συνθήκης, επανεξετάζει τον 
παρόντα κανονισμό πριν από το τέλος του 1999. 
2. Ο παρών κανονισμός αντικαθιστά από την 1η Απριλίου 1994 τον κανονισμό 
(ΕΟΚ) αριθ. 792/93. 
3. Ο παρών κανονισμός δεν θίγει τη συνέχιση των ενεργειών που έχουν εγκρθεί 
από την Επιτροπή βάσει των διατάξεων του κανονισμού (ΕΟΚ) αριθ. 792/93 
που εφαρμόζονται πριν από την έναρξη ισχύος του παρόντος κανονισμού, ο 
οποίος συνεπώς εφαρμόζεται από την ημερομηνία αυτή στις εν λόγω 
ενέργει ες. 
4. Οι αιτήσεις που έχουν υποβληθεί πριν από την έναρξη ισχύος του παρόντος 
κανονισμού παραμένουν σε ισχύ, υπό τον όρο ότι συμπληρώνονται, εάν 
χρειάζεται, προκειμένου να συμμορφωθούν με τις απαιτήσεις του παρόντος 
κανονισμού εντός μεγίστης προθεσμίας δύο μηνών από την έναρξη ισχύος του 
παρόντος κανονισμού. 
Άρθρο 17 
έναρξη ισχύος 
Ο παρών κανονισμός αρχίζει να ισχύει την εικοστή ημέρα από τη δημοσίευση του 
στην Επίσημη Εφημερίδα των Ευρωπαϊκών Κοινοτήτων. 
Ο παρών κανονισμός είναι δεσμευτικός ως προς όλα τα μέρη του και ισχύει άμεσα 
σε κάθε κράτος μέλος. 
Βρυξέλλες, Για το Συμβούλιο 
Ο Πρόεδρος 
13 
ΠΑΡΑΡΤΗΜΑ I 
Ενδεικτική κατανομή των συνολικών πόρων του Ταμείου 
μεταξύ των δικαιούχων κρατών μελών 
Ισπανία : 52% έως 58% του συνόλου 
Ελλάδα : 16% έως 20% του συνόλου 
Πορτογαλία : 16% έως 20% του συνόλου 
Ιρλανδία : 7% έως 10% του συνόλου 
14 
Πρόταση 
ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ 
για τις διατάξεις εφαρμογής του Κανονισμού (ΕΚ) αριθ. 
του Συμβουλίου για την ίδρυση του Ταμείου Συνοχής 
Το Συμβούλιο της Ευρωπαϊκής Ένωσης, 
Εχοντας υπόψη: 
τη Συνθήκη για την ίδρυση της Ευρωπαϊκής Κοινότητας, 
τον κανονισμό (ΕΚ) αριθ. ... της για την ίδρυση του Ταμείου 
Συνοχής(1), και ιδίως το άρθρο 15, 
την πρόταση της Επιτροπής(2), 
Εκτιμώντας: 
ότι ο κανονισμός (ΕΚ) αριθ. ... που ιδρύει το Ταμείο Συνοχής, καλούμενο στο 
εξής "το Ταμείο", προβλέπει στο άρθρο 15 ότι το Συμβούλιο, αποφασίζοντας με 
ειδική πλειοψηφία κατόπιν προτάσεως της Επιτροπής, θεσπίζει τις λεπτομέρειες 
εφαρμογής του εν λόγω κανονισμού, 
ότι, για να διευκολυνθεί η διαχείριση της συνδρομής του Ταμείου, θα πρέπει να 
προβλεφθεί η δυνατότητα προσδιορισμού σταδίων των έργων που παρουσιάζουν 
αυτονομία από τεχνική και χρηματοδοτική άποψη, 
ότι πρέπει να διευκρινισθούν οι αρχές της αξιολόγησης των έργων, για τα οποία 
ζητείται η συνδρομή του ταμείου, 
ότι πρέπει να προβλεφθεί η δυνατότητα επιλογής μεταξύ της ανάληψης 
υποχρεώσεων για την συνδρομή του ταμείου είτε σε ετήσιες δόσεις είτε για το 
σύνολο του έργου, 
ότι, σύμφωνα με τη γενική αρχή στην οποία κατέληξε το Ευρωπαϊκό Συμβούλιο του 
Εδιμβούργου της 11ης και 12ης Δεκεμβρίου 1992, οι δόσεις που καταβάλλονται 
μετά από την αρχική προκαταβολή πρέπει να συνδέονται στενά και με διαφάνεια 
με την πρόοδο που έχει επιτευχθεί ως προς την ολοκλήρωση των έργων, 
ότι, στα πλαίσια ευρύτερης χρήσης της ECU στις οικονομικές πράξεις της 
Κοινότητας και ειδικότερα, στην εκτέλεση του κοινοτικού προϋπολογισμού, θα 
πρέπει οι απαιτήσεις και οι χρηματοδοτικές υποχρεώσεις της Κοινότητας στο 
πλαίσιο του ταμείου να εκφράζονται σε ECU, 
ότι πρέπει να διευκρινισθούν η φύση και οι τρόποι παρακολούθησης των έργων, 
ότι πρέπει να διευκρινισθούν οι αντίστοιχες εξουσίες και αρμοδιότητες των 
κρατών μελών και της Επιτροπής στον τομέα του δημοσιονομικού ελέγχου σε σχέση 
με τις εργασίες του ταμείου, 
ότι πρέπει να προβλεφθούν οι ενέργειες που θα εφαρμόζονται σε περίπτωση 
παρατυπίας ή σε περίπτωση που δεν πληρούται ένας από τους όρους που 
προβλέπονται κατά την έγκριση της συνδρομής του ταμείου, 
(1) ΕΕ 
(2) ΕΕ 
15 
ότι τα κράτη μέλη πρέπει να λαμβάνουν όλα τα γενικά ή ειδικά μέτρα που 
ενδείκνυνται για τη διασφάλιση της εφαρμογής του παρόντος κανονισμού και να 
διευκολύνουν την Επιτροπή στην εκπλήρωση του έργου της, 
ότι η δημοσίευση στην Επίσημη Εφημερίδα των Ευρωπαϊκών Κοινοτήτων της 
προκήρυξης δημοσίων συμβάσεων που αφορούν τα έργα, για τα οποία παρέχεται η 
συνδρομή του ταμείου, θα πρέπει να περιλαμβάνει αναφορά της εν λόγω 
συνδρομής, 
ότι ο δημοσιονομικός κανονισμός της 21ης Δεκεμβρίου 1977(3) και οι 
διαδοχικές του τροποποιήσεις, και ιδίως το άρθρο 36 παράγραφοι 1 και 2, 
ορίζει ιδίως ότι, για κάθε μέτρο δυνάμενο να προκαλέσει δαπάνη εις βάρος του 
προϋπολογισμού, ο αρμόδιος διατάκτης πρέπει να υποβάλει προηγουμένως πρόταση 
για ανάληψη υποχρέωσης· 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Άρθρο 1 
Προσδιορισμός σταδίων έργων 
1. Η Επιτροπή μπορεί, σε συμφωνία με το δικαιούχο κράτος μέλος, να 
προσδιορίζει, για τους σκοπούς της χορήγησης της συνδρομής, στάδια ενός 
έργου ανεξάρτητα από τεχνική και χρηματοδοτική άποψη. 
2. Ένα στάδιο μπορεί επίσης να αφορά προπαρασκευαστικές μελέτες, μελέτες 
σκοπιμότητας και τεχνικές μελέτες αναγκαίες για την υλοποίηση ενός έργου. 
Άρθρο 2 
Αξιολόγηση 
1. Η Επιτροπή εξετάζει τις αιτήσεις συνδρομής, για να εξακριβώσει ιδίως εάν 
οι διοικητικοί και χρηματοδοτικοί μηχανισμοί είναι κατάλληλοι για να 
διασφαλίσουν την αποτελεσματική εκτέλεση του έργου. 
2. Η Επιτροπή, κατ'εφαρμογή των διατάξεων του άρθρου 13 παράγραφος 3 του 
κανονισμού (ΕΚ) αριθ , προβαίνει σε εκτίμηση των έργων, για να 
διαπιστώσει την προσδοκώμενη επίπτωση τους σε σχέση με τους στόχους του 
Ταμείου, οι οποίοι προσδιορίζονται ποσοτικά με βάση τους κατάλληλους 
δείκτες. Τα δικαιούχα κράτη μέλη παρέχουν όλα τα αναγκαία στοιχεία που 
αναφέρονται στο άρθρο 10 παράγραφος 4 του κανονισμού (ΕΚ) αριθ. ..., 
συμπεριλαμβανομένων των πορισμάτων των μελετών σκοπιμότητας και των εκ 
των προτέρων αξιολογήσεων, ώστε η εν λόγω εκτίμηση να μπορεί να 
πραγματοποιηθεί με τον πλέον αποτελεσματικό τρόπο. 
(3) ΕΕ L 356, 31.12.1977, σ. 1 
16 
Άρθρο 3 
Αναλήψεις υποχρεώσεων 
1. Οι δημοσιονομικές αναλήψεις υποχρεώσεων πραγματοποιούνται με βάση τις 
αποφάσεις της Επιτροπής, με τις οποίες εγκρίνονται οι συγκεκριμένες 
ενέργειες (έργο, στάδιο έργου, ομάδα έργων, μελέτη ή μέτρο τεχνικής 
υποστήριξης). Ισχύουν για περίοδο, η διάρκεια της οποίας εξαρτάται από τη 
φύση και τους ειδικούς όρους εφαρμογής της ενέργειας. 
2. Οι δημοσιονομικές αναλήψεις υποχρεώσεων που αφορούν τις συνδρομές που 
χορηγούνται σε έργα, σε στάδια έργου ή σε ομάδες έργων πραγματοποιούνται 
με έναν από τους δύο ακόλουθους τρόπους: 
α) η ανάληψη υποχρέωσης για το ποσό της συνδρομής μπορεί να πραγματοποιηθεί 
με ετήσιες δόσεις. Οι αναλήψεις υποχρεώσεων που αφορούν την πρώτη ετήσια 
δόση πραγματοποιούνται κατά την έκδοση της απόφασης για τη χορήγηση της 
κοινοτικής συνδρομής από την Επιτροπή. Οι αναλήψεις υποχρεώσεων για τις 
μεταγενέστερες ετήσιες δόσεις βασίζονται στο αρχικό ή αναθεωρημένο σχέδιο 
χρηματοδότησης του έργου, υπό τον όρο ότι το έργο προχωρεί ικανοποιητικά 
προς την ολοκλήρωση του-
β) η ανάληψη υποχρέωσης για το συνολικό ποσό της συνδρομής μπορεί να 
πραγματοποιηθεί κατά την έκδοση της απόφασης για χορήγηση της κοινοτικής 
συνδρομής από την Επιτροπή. 
3. Για τις μελέτες και τα μέτρα τεχνικής υποστήριξης που αναφέρονται στο 
άρθρο 3 παράγραφος 2 του κανονισμού (ΕΚ) αριθ. ..., η ανάληψη υποχρέωσης 
για την συνδρομή πραγματοποιείται κατά την έγκριση της εν λόγω ενέργειας 
από την Επιτροπή. 
4. Οι λεπτομέρειες για την ανάληψη υποχρέωσης καθορίζονται στις αποφάσεις 
της Επιτροπής για την έγκριση των σχετικών ενεργειών. 
Άρθρο 4 
Πληρωμές 
1. Η πληρωμή της χρηματοδοτικής συνδρομής πραγματοποιείται σύμφωνα με τις 
αναλήψεις υποχρεώσεων του προϋπολογισμού και απευθύνεται στην αρχή ή τον 
οργανισμό που έχει οριστεί γι'αυτόν τον σκοπό στην αίτηση που έχει 
υποβάλει το ενδιαφερόμενο δικαιούχο κράτος μέλος. Η πληρωμή μπορεί να 
έχει είτε την μορφή προκαταβολών, είτε την μορφή καταβολών ενδιάμεσων ή 
εξόφλησης του υπολοίπου, οι οποίες αφορούν τις πραγματοποιηθείσες 
δαπάνες. 
2. Οταν οι αναλήψεις υποχρεώσεων για την κοινοτική συνδρομή 
πραγματοποιούνται με την μορφή που αναφέρεται στο άρθρο 3 παράγραφος 2 
στοιχείο α), οι πληρωμές αφορούν τις ετήσιες δόσεις των αναλήψεων 
υποχρεώσεων. Οι πληρωμές πραγματοποιούνται ως εξής: 
α) προκαταβολή που μπορεί να φθάνει στο 50% του ποσού της πρώτης ετήσιας 
δόσης ανάληψης υποχρεώσεων καταβάλλεται μετά την έκδοση της απόφασης για 
χορήγηση της κοινοτικής συνδρομής-
17 
β) Ενδιάμεσες πληρωμές μπορούν να καταβάλλονται, υπό τον όρο ότι το έργο 
προχωρεί ικανοποιητικά προς την αποπεράτωση του και ότι έχουν εκτελεσθεί 
τουλάχιστον τα δύο τρίτα των δαπανών που αντιστοιχούν στην προηγούμενη 
πληρωμή. 
Με την επιφύλαξη των διατάξεων του στοιχείου γ), καμία από τις εν λόγω 
πληρωμές δεν μπορεί να υπερβαίνει το 50% του ποσού κάθε ετήσιας δόσης 
ανάληψης υποχρεώσεων 
γ) Το άθροισμα των πληρωμών που αναφέρονται στα στοιχεία α) και β) στο 
πλαίσιο του συνόλου των δόσεων δεν δύναται να υπερβαίνει το 80% της 
συνολικής χορηγούμενης συνδρομής. Για σημαντικά έργα και σε 
δικαιολογημένες περιπτώσεις, το ποσοστό αυτό μπορεί να αυξηθεί 
μέχρις 90%. 
δ) η πληρωμή του υπολοίπου της κοινοτικής συνδρομής πραγματοποιείται εάν: 
το έργο, το στάδιο έργου ή η ομάδα έργων υλοποιήθηκε σύμφωνα με τους 
στόχους του· 
η αρχή ή ο οργανισμός που έχει ορισθεί, όπως αναφέρεται στην 
παράγραφο 1, έχει υποβάλει στην Επιτροπή αίτηση πληρωμής εντός έξι 
μηνών από την υλική αποπεράτωση του έργου, του σταδίου έργου ή της 
ομάδας έργων· 
έχει υποβληθεί στην Επιτροπή η τελική έκθεση που αναφέρεται στο 
άρθρο 6 παράγραφος 4· 
το κράτος μέλος έχει αποστείλει στην Επιτροπή βεβαίωση με την οποία 
επιβεβαιώνονται τα στοιχεία που περιλαμβάνονται στην αίτηση πληρωμής 
και την έκθεση. 
3. Οταν η ανάληψη υποχρέωσης πραγματοποιείται με τη μορφή που προβλέπεται 
στο άρθρο 3 παράγραφος 2 στοιχείο β), οι πληρωμές πραγματοποιούνται ως 
εξής: 
α) Η προκαταβολή που καταβάλλεται μετά την απόφαση μπορεί να φθάνει το 50% 
του ποσού της συνδρομής που συνδέεται με τις προβλεπόμενες για το πρώτο 
έτος δαπάνες, όπως αυτές αναφέρονται στο σχέδιο χρηματοδότησης που έχει 
εγκρίνει η Επιτροπή. 
β) Είναι δυνατόν να καταβληθούν ενδιάμεσες πληρωμές, υπό τον όρο ότι το έργο 
προχωρεί ικανοποιητικά προς την αποπεράτωση του και ότι έχουν εκτελεσθεί 
τουλάχιστον τα δύο τρίτα των δαπανών που αντιστοιχούν στην προηγούμενη 
πληρωμή καθώς και το σύνολο των δαπανών που αντιστοιχούν σε όλες τις 
πληρωμές που προηγούνται αυτής της τελευταίας πληρωμής. Με την επιφύλαξη 
των διατάξεων του στοιχείου γ), καθεμία απ'αυτές τις πληρωμές μπορεί να 
φθάνει το 50% της συνδρομής που αντιστοιχεί στις προβλεπόμενες για το 
συγκεκριμένο έτος δαπάνες, όπως αυτές αναφέρονται στο αρχικό ή 
αναθεωρημένο σχέδιο χρηματοδότησης που έχει εγκρίνει η Επιτροπή. 
18 
γ) Το άθροισμα των πληρωμών που αναφέρονται στα στοιχεία α) και β) δεν 
δύναται να υπερβαίνει το 80% της συνολικής χορηγούμενης συνδρομής. 
δ) Η πληρωμή του υπολοίπου της συνδρομής πραγματοποιείται εάν: 
- το έργο, το στάδιο έργου ή η ομάδα έργων έχει υλοποιηθεί σύμφωνα με 
τους στόχους του-
- η αρχή ή ο οργανισμός που έχει ορισθεί, όπως αναφέρεται στην 
παράγραφο 1, υποβάλλει στην Επιτροπή αίτηση πληρωμής εντός έξι μηνών 
από την υλική αποπεράτωση του έργου, του σταδίου έργου, ή της ομάδας 
έργων· 
έχει υποβληθεί στην Επιτροπή η τελική έκθεση που αναφέρεται στο 
άρθρο 6 παράγραφος 4 -
το κράτος μέλος αποστέλλει στην Επιτροπή βεβαίωση με την οποία 
επιβεβαιώνονται τα στοιχεία που περιλαμβάνονται στην αίτηση πληρωμής 
και την αίτηση. 
4. Τα κράτη μέλη ορίζουν τις αρχές που είναι αρμόδιες για την έκδοση των 
βεβαιώσεων που αναφέρονται στην παράγραφο 2 στοιχείο δ) και 3 
στοίχε ίο δ). 
5. Οι πληρωμές πραγματοποιούνται στην αρχή ή τον οργανισμό που ορίζει το 
κράτος μέλος και τούτο, κατά γενικό κανόνα, εντός δύο μηνών από την 
παραλαβή παραδεκτής αίτησης πληρωμής. 
6. Για τις μελέτες και τα άλλα μέτρα που αναφέρονται στο άρθρο 3 παράγραφος 
2 του κανονισμού ΕΚ ...., η Επιτροπή καθορίζει τις κατάλληλες διαδικασίες 
πληρωμών. 
Άρθρο 5 
Χρησιμοποίηση της ECU 
Οι αιτήσεις συνδρομής, συμπεριλαμβανομένου του οικείου σχεδίου 
χρηματοδότησης, υποβάλλονται στην Επιτροπή σε ECU ή σε εθνικό νόμισμα. 
Τα ποσά της συνδρομής καθώς και τα σχέδια χρηματοδότησης που εγκρίνονται 
από την Επιτροπή εκφράζονται σε ECU. 
Οι δηλώσεις δαπανών που στηρίζουν τις αντίστοιχες αιτήσεις πληρωμής 
γίνονται σε ECU ή σε εθνικό νόμισμα. 
Οι πληρωμές της χρηματοδοτικής συνδρομής, οι οποίες πραγματοποιούνται από 
την Επιτροπή, καταβάλλονται σε ECU στην αρχή που ορίζεται από το κράτος 
μέλος για την είσπραξη των πληρωμών. 
19 
Άρθρο 6 
Παρακολούθηση 
1. Η Επιτροπή και τα κράτη μέλη εξασφαλίζουν την αποτελεσματική 
παρακολούθηση της εκτέλεσης των κοινοτικών έργων που συγχρηματοδοτούνται 
από το Ταμείο. Η παρακολούθηση αυτή εξασφαλίζεται μέσω εκθέσεων που 
συντάσσονται με διαδικασίες που θεσπίζονται με κοινή συμφωνία, μέσω 
δειγματοληπτικών ελέγχων καθώς και επιτροπών που συνιστώνται για τον 
σκοπό αυτό. 
2. Η παρακολούθηση εξασφαλίζεται μέσω φυσικών και χρηματοδοτικών δεικτών. Οι 
δείκτες αυτοί αναφέρονται στον ειδικό χαρακτήρα του έργου και στους 
στόχους του. Η διάρθρωση των δεικτών αυτών είναι τέτοια ώστε να δηλώνουν: 
την πορεία του έργου σε σχέση με το σχέδιο και τους στόχους που 
καθορίστηκαν αρχικά· 
την πρόοδο της διαχείρισης και τα ενδεχόμενα συναφή προβλήματα. 
3. Δημιουργούνται επιτροπές παρακολούθησης> δυνάμει συμφωνίας μεταξύ του 
ενδιαφερόμενου κράτους μέλους και της Επιτροπής. 
Σε αυτές τις επιτροπές εκπροσωπούνται οι αρχές ή οργανισμοί που ορίζονται 
από το κράτος μέλος, η Επιτροπή της (ΕΚ) και, ενδεχομένως, η ETE. 
4. Για κάθε έργο, η αρχή ή ο οργανισμός που ορίζεται γ ι'αυτό τον σκοπό από 
το κράτος μέλος αποστέλλει στην Επιτροπή, εντός τριών μηνών από το τέλος 
κάθε πλήρους έτους εκτέλεσης, έκθεση για την πρόοδο που έχει σημειωθεί. 
Τελική έκθεση αποστέλλεται στην Επιτροπή εντός έξι μηνών από την 
αποπεράτωση του έργου ή ενός σταδίου του έργου. 
5. Με βάση τα στοιχεία της παρακολούθησης, η Επιτροπή προσαρμόζει, εάν είναι 
αναγκαίο, το ποσό και τους όρους χορήγησης της αρχικά εγκεκριμένης 
χρηματοδοτικής συνδρομής, καθώς και το σχέδιο της προβλεπόμενης 
χρηματοδότησης. 
6. Για να αυξηθεί η αποτελεσματικότητα του Ταμείου, η Επιτροπή εξασφαλίζει 
ότι, στο πλαίσιο της διοίκησης του εν λόγω Ταμείου, δίδεται ιδιαίτερη 
προσοχή στη διαφάνεια της διαχείρισης. 
7. Οι λεπτομέρειες της παρακολούθησης καθορίζονται στις αποφάσεις της 
Επιτροπής για την έγκριση των έργων. 
Άρθρο 7 
Ελεγχος 
Πριν τη διενέργεια επιτόπιου ελέγχου, η Επιτροπή ενημερώνει σχετικά το 
ενδιαφερόμενο κράτος μέλος, ούτως ώστε να λάβει κάθε απαραίτητη βοήθεια. 
Η προσφυγή της Επιτροπής σε ενδεχόμενους επιτόπιους ελέγχους χωρίς 
προειδοποίηση διέπεται από συμφωνίες που συνάπτονται σύμφωνα με τις 
διατάξεις του δημοσιονομικού κανονισμού. Στους ελέγχους μπορούν να 
συμμετέχουν μόνιμοι ή έκτακτοι υπάλληλοι του κράτους μέλους. 
20 
Η Επιτροπή μπορεί να ζητήσει από το ενδιαφερόμενο κράτος μέλος να 
διενεργήσει επιτόπιο έλεγχο, για να εξακριβώσει αν η αίτηση πληρωμής 
είναι σύμφωνη με τους κανόνες. Στους ελέγχους αυτούς μπορούν να 
συμμετέχουν μόνιμοι ή έκτακτοι υπάλληλοι της Επιτροπής και οφείλουν να το 
πράξουν, εάν το ζητήσει το ενδιαφερόμενο κράτος μέλος. 
Η Επιτροπή μεριμνά, ώστε οι έλεγχοι που πραγματοποιεί να διενεργούνται με 
συντονισμένο τρόπο, ώστε να αποφεύγεται η επανάληψη των ελέγχων για το 
ίδιο θέμα και κατά την ίδια χρονική περίοδο,. Το ενδιαφερόμενο κράτος 
μέλος και η Επιτροπή διαβιβάζουν αμοιβαία, χωρίς καθυστέρηση, όλες τις 
προσήκουσες πληροφορίες που αφορούν τα αποτελέσματα των διενεργηθέντων 
ελέγχων. 
2. Κατά τη διάρκεια των τριών ετών μετά την τελευταία πληρωμή για ένα έργο, 
ο οργανισμός και οι αρμόδιες αρχές αφήνουν στη διάθεση της Επιτροπής όλα 
τα δικαιολογητικά έγγραφα που αφορούν τις δαπάνες τις σχετικές με το 
έργο. 
Άρθρο 8 
Μείωση, αναστολή και κατάργηση 
της συνδρομής 
1. Εάν η υλοποίηση μιας ενέργειας δεν φαίνεται να δικαιολογεί ούτε μέρος 
ούτε το σύνολο της χρηματοδοτικής συνδρομής που της έχει χορηγηθεί, η 
Επιτροπή προβαίνει σε κατάλληλη εξέταση της περίπτωσης, ζητώντας ιδίως 
από το κράτος μέλος ή τις άλλες αρχές ή οργανισμούς που έχουν οριστεί από 
αυτό για την εφαρμογή της ενέργειας να υποβάλουν τις παρατηρήσεις τους 
εντός καθορισμένης προθεσμίας. 
2. Μετά από την εξέταση που αναφέρεται στην παράγραφο 1, η Επιτροπή μπορεί 
να μειώσει ή να αναστείλει τη συνδρομή για την συγκεκριμένη ενέργεια, εάν 
επιβεβαιωθεί από την εξέταση η ύπαρξη παρατυπίας ή η μη πλήρωση ενός από 
τους όρους που αναφέρονται στην απόφαση χορήγησης της συνδρομής και ιδίως 
η ύπαρξη μιας σημαντικής τροποποίησης, η οποία επηρεάζει τη φύση ή τους 
όρους εκτέλεσης της ενέργειας και για την οποία δεν είχε ζητηθεί η 
έγκριση της Επιτροπής. 
3. Κάθε ποσό που καταβάλλεται αχρεωστήτως πρέπει να επιστρέφεται στην 
Επιτροπή. Τα ποσά που δεν επιστρέφονται προσαυξάνονται με τόκους 
υπερημερίας, σύμφωνα με λεπτομερείς όρους που θα θεσπισθούν από την 
Επιτροπή. 
Άρθρο 9 
Δημόσι ες συμβάσεις 
Στο πλαίσιο της εφαρμογής των κοινοτικών κανόνων για τις δημόσιες συμβάσεις, 
στις προκηρύξεις που αποστέλλονται για δημοσίευση στην Επίσημη Εφημερίδα των 
Ευρωπαϊκών Κοινοτήτων αναφέρονται τα στοιχεία προσδιορισμού του έργου ή των 
έργων που χρηματοδοτούνται από το Ταμείο. 
21 
Άρθρο 10 
Πληροφόρηση 
Οι πληροφορίες, τις οποίες πρέπει να περιέχει η ετήσια έκθεση που προβλέπεται 
στο άρθρο 14 του κανονισμού (ΕΚ) αριθ , παρατίθενται στο παράρτημα. 
Άρθρο 11 
Έναρξη ισχύος 
Ο παρών κανονισμός αρχίζει να ισχύει την εικοστή ημέρα από την δημοσίευση του 
στην Επίσημη Εφημερίδα των Ευρωπαϊκών Κοινοτήτων. 
Ο παρών κανονισμός είναι δεσμευτικός ως προς όλα τα μέρη του και ισχύει άμεσα 
σε κάθε κράτος μέλος. 
Βρυξέλλες, Για το Συμβούλιο 
Ο Πρόεδρος 
22 
ΠΑΡΑΡΤΗΜΑ 
Η ετήσια έκθεση περιέχει πληροφορίες για τα ακόλουθα θέματα : 
1. χρηματοδοτική ενίσχυση η οποία έχει αναληφθεί και καταβάλλεται από το 
Ταμείο, με ετήσια κατανομή ανά κράτος μέλος και ανά κατηγορία έργων 
(περιβάλλον και μεταφορές)· 
2. οικονομικός και κοινωνικός αντίκτυπος του Ταμείου στα κράτη μέλη· 
3. συνοπτική πληροφόρηση για τα προγράμματα που εκτελούνται στα δικαιούχα 
κράτη μέλη με στόχο να πληρωθούν οι όροι οικονομικής σύγκλισης που 
αναφέρονται στο άρθρο 104 Γ της Συνθήκης και για την εφαρμογή του 
άρθρου 6 του κανονισμού-
4. συνεισφορά του Ταμείου στις προσπάθειες των δικαιούχων κρατών μελών για 
την εφαρμογή της κοινοτικής πολιτικής που αφορά το περιβάλλον και για την 
ενίσχυση των διευρωπαϊκών δικτύων υποδομής των μεταφορών- ισορροπία 
μεταξύ των έργων στον τομέα του περιβάλλοντος και των έργων στον τομέα 
της υποδομής των μεταφορών 
5. αξιολόγηση της συμβατότητας των παρεμβάσεων του Ταμείου με τις κοινοτικές 
πολιτικές, συμπεριλαμβανομένων εκείνων που αφορούν την προστασία του 
περιβάλλοντος, τις μεταφορές, τον ανταγωνισμό και την ανάθεση δημοσίων 
συμβάσεων· 
6. πληροφόρηση για μέτρα που εξασφαλίζουν τον συντονισμό και τη 
συνεκτικότητα μεταξύ των έργων που χρηματοδοτούνται από το Ταμείο και των 
μέτρων που χρηματοδοτούνται με πιστώσεις που προέρχονται από τον 
κοινοτικό προϋπολογισμό, την ETE και τα άλλα χρηματοδοτικά μέσα της 
Κοινότητας-
7. πληροφόρηση για τις επενδυτικές προσπάθειες των δικαιούχων κρατών μελών 
στους τομείς της προστασίας του περιβάλλοντος και της υποδομής των 
μεταφορών 
8. πληροφόρηση για τις προπαρασκευαστικές μελέτες που έχουν πραγματοποιηθεί 
και για τα μέτρα τεχνικής υποστήριξης που έχουν χρηματοδοτηθεί, όπου 
συμπεριλαμβάνονται σαφείς ενδείξεις όσον αφορά τον τύπο των σχετικών 
μελετών και μέτρων 
9. πληροφόρηση για τα αποτελέσματα της παρακολούθησης και αξιολόγησης των 
έργων, συμπεριλαμβανομένης της πληροφόρησης για οποιαδήποτε προσαρμογή 
των έργων ώστε να είναι σύμφωνα με τα αποτελέσματα αυτά-
10. πληροφόρηση για τη συμβολή της ETE στην αξιολόγηση των έργων. 
23 
Δημοσιονομικό Δελτίο 
Κεφάλαιο 1 - Δημοσιονομικές επιπτώσεις 
1. Τίτλος της ενέργειας 
Ταμείο Συνοχής 
2. Αντίστοιχο δημοσιονομικό κονδύλι 
Β2.300 
3. Νομική βάση 
Πρόταση κανονισμού του Συμβουλίου βασιζόμενη στο άρθρο 130Δ της Συνθήκης 
της Ένωσης 
4. Περιγραφή της ενέργειας 
4.1 ειδικοί στόχοι της ενέργειας 
έγκριση του κανονισμού για την ίδρυση του Ταμείου Συνοχής 
4.2 Διάρκεια 
1994-1999 
4.3 Πληθυσμός τον οποίο αφορά η ενέργεια 
Ελλάδα, Ισπανία, Ιρλανδία και Πορτογαλία. 
5. Κατάταξη των δαπανών 
5.1 ΜΥΔ 
5.2 ΔΠ 
5.3 Ουδέν 
6. Τύπος της δαπάνης 
Επιχορήγηση για τη συγχρηματοδότηση έργων από κοινού με άλλες πηγές του 
δημόσιου ή/και ιδιωτικού τομέα. 
7. Δημοσιονομικές επιπτώσεις 
7.1 τρόπος υπολογισμού του συνολικού κόστους της ενέργειας. 
Οι δημοσιονομικοί πόροι του Ταμείου Συνοχής είναι εκείνοι που 
προβλέπονται στις δημοσιονομικές προοπτικές (14.728 εκατ. ECU σε 
τιμές 1994 για την περίοδο 1994-1999). 
8. Προβλεπόμενες στην πρόταση της ενέργειας διατάξεις για την καταπολέμηση 
της απάτης. 
24 
9. Στοιχεία ανάλυσης της σχέσης κόστους - αποτελεσματικότητας. 
9.1 Στόχοι 
Το Ταμείο Συνοχής συνεισφέρει χρηματοδοτικά σε έργα των τομέων του 
περιβάλλοντος και των διευρωπαϊκών δικτύων υποδομής μεταφορών στα κράτη 
μέλη, των οποίων το κατά κεφαλήν ακαθάριστο εθνικό προϊόν είναι κατώτερο 
από το 90% του κοινοτικού μέσου όρου, μετρούμενο με βάση ισοτιμίες 
αγοραστικής δύναμης, ήτοι στην Ισπανία, Ελλάδα, Ιρλανδία και Πορτογαλία, 
εφόσον καθένα από αυτά τα κράτη μέλη έχει υποβάλει πρόγραμμα σύγκλισης 
που αποσκοπεί στην αποφυγή υπερβολικού δημοσίου ελλείμματος. 
9.2 Αιτιολόγηση της ενέργειας 
Το άρθρο 130Δ της Συνθήκης προβλέπει τη σύσταση από το Συμβούλιο Ταμείου 
Συνοχής, στόχος του οποίου είναι να συμβάλει στην υλοποίηση έργων στους 
τομείς του περιβάλλοντος και των διευρωπαϊκών δικτύων μεταφορών. 
9.3 Παρακολούθηση και αξιολόγηση της ενέργειας 
1. Η Επιτροπή, σε συνεργασία με τα ενδιαφερόμενα δικαιούχα κράτη μέλη, 
προβαίνει σε συστηματική αξιολόγηση των έργων. 
Κατά την αξιολόγηση αυτή, η Επιτροπή συνεργάζεται, όταν αυτό είναι 
σκόπιμο, με την ETE. Μόλις της υποβληθεί η αίτηση ενίσχυσης, η 
Επιτροπή εκτιμά τα σχέδια έργων που υποβάλλουν τα κράτη μέλη με βάση 
τα εξής κριτήρια : 
- τα μεσοπρόθεσμα οικονομικά και κοινωνικά πλεονεκτήματα τους, τα 
οποία πρέπει να είναι ανάλογα με τους διατιθέμενους πόρους- η 
αξιολόγηση αυτή πρέπει να βασίζεται σε ανάλυση των δαπανών και 
των πλεονεκτημάτων, την οποία εκπονούν τα κράτη μέλη-
- τη συμβολή των έργων στην εφαρμογή των κοινοτικών πολιτικών στον 
τομέα του περιβάλλοντος και των διευρωπαϊκών δικτύων 
- την αποκατάσταση της επιζητούμενης ισορροπίας μεταξύ του τομέα 
του περιβάλλοντος και εκείνου των μεταφορών. 
Η Επιτροπή ελέγχει τον προσδοκώμενο αντίκτυπο του έργου, 
προσδιορίζοντας τον ποσοτικά με βάση ανάλυση κόστους-οφέλους. 
Τα ενδιαφερόμενα δικαιούχα κράτη μέλη παρέχουν όλα τα απαραίτητα 
στοιχεία, συμπεριλαμβανομένων και των αποτελεσμάτων των μελετών 
σκοπιμότητας και εκ των προτέρων αξιολόγησης, ώστε η εν λόγω 
εκτίμηση να πραγματοποιηθεί με τον αποτελεσματικότερο δυνατό τρόπο. 
Η Επιτροπή εξετάζει επίσης τις αιτήσεις συνδρομής, για να 
εξακριβώσει κυρίως, εάν οι διοικητικοί και χρηματοδοτικοί μηχανισμοί 
επιτρέπουν τη διασφάλιση της αποτελεσματικής εκτέλεσης των έργων. 
2. Οσον αφορά τις διατάξεις του κανονισμού, τα ενδιαφερόμενα κράτη μέλη 
ανακοινώνουν στην Επιτροπή την περιγραφή των συστημάτων διαχείρισης και 
ελέγχου που εφαρμόζουν για να διασφαλίσουν την αποτελεσματική εκτέλεση 
των έργων. 
25 
1-Εχουν επίσης την υποχρέωση να ενημερώνουν την Επιτροπή για όλες τις 
περιπτώσεις παρατυπίας που διαπιστώνουν ή οι οποίες έχουν παραπεμφθεί στη 
δικαιοσύνη. 
3. Η παρακολούθηση της εκτέλεσης του έργου πραγματοποιείται με βάση: 
τις βεβαιώσεις που υποβάλλονται μαζί με τις αιτήσεις πληρωμής, οι 
οποίες πιστοποιούν ότι το έργο προχωρεί ικανοποιητικά προς την 
αποπεράτωση του και ότι οι δαπάνες εκτελούνται σύμφωνα με τα ακριβή 
στοιχεία που αναφέρονται στο σχέδιο χρηματοδότησης-
τις εκθέσεις που^συντάσσονται κατά τις διαδικασίες που καθορίζονται 
σε συμφωνία με το κράτος μέλος και αναφέρουν την πρόοδο των 
χρηματοδοτούμενων έργων με βάση κυρίως φυσικούς και χρηματοδοτικούς 
δείκτες που προσδιορίζονται στην απόφαση της Επιτροπής για την 
έγκριση των έργων 
- τις επιτροπές παρακολούθησης, τις οποίες συνιστούν από κοινού το 
κράτος μέλος και η Επιτροπή. 
4. Η εξόφληση του υπολοίπου, το οποίο είναι ίσο προς το 20% της χορηγούμενης 
στο έργο συνδρομής, πραγματοποιείται, αφού τα κράτη μέλη υποβάλουν 
έκθεση, στην οποία βεβαιούται ότι το έργο ολοκληρώθηκε σύμφωνα με τους 
επιδιωκόμενους από αυτό στόχους. 
26 
-27 -
ISSN 0254-1483 
COM(93)699 τελικό 
ΕΓΓΡΑΦΑ 
GR ίο οι 
Αριτ). καταλόγου : CB-CO-93-753-GR-C 
ISBN 92-77-63167-8 
ϊπηρεσία Επισήμων Εκδόσεων των Ευρωπαϊκών Κοινοτήτων 
L-2985 Luxembourg